Getting Straight
<s>Getting Straight () je američki igrani film snimljen u režiji Richarda Rusha i premijerno prikazan 1970. godine.</s><s>Po žanru je mješavina drame i komedije, a temelji se na istoimenom romanu Kena Kolba.</s><s>Protagonist, čiji lik tumači Elliott Gould, je bivši student i radikalno lijevi aktivist koji se nakon službe u tada aktualnom vijetnamskom ratu vraća na univerzitet kako bi stekao diplomu i započeo karijeru nastavnika.</s><s>Radnja prikazuje kako se tamo nađe rastrzan između konzervativnog nastavničkog establišmenta i svojih mladih radikalnih kolega čije zahtjeve sada smatra nerealnim, ali kojima se priključila njegova djevojka (čiji lik tumači Candice Bergen).</s>

<s>Za razliku od originalnog romana, koji nije imao eksplicitno politički sadržaj, scenarij za Getting Straight je bio pod snažnim uticajem burnih događaja koji su se zbili dvije godine ranije, prije svega serije masovnih studentskih demonstracija kojima je dodatni poticaj davao sve nepopularniji vijetnamski rat.</s><s>Getting Straight je bio jedan od nekoliko filmova u kojima je Hollywood te događaje koristio kao glavni motiv ili element zapleta, a koji su bili napravljeni u nastojanju da se u kino-dvorane privuče mlada babyboomerska publika čiji se veliki dio solidarizirao sa radikalnim demonstrantima.</s><s>Iako je Getting Straight od svih njih bio među manje eksplicitnim, postigao je veliku gledanost, a što se najviše tumačilo nastupu Eliotta Goulda koji je tada bio na vrhuncu popularnosti; Getting Straight je također bio jedini od filmova o studentskim protestima koji je svojim tvorcima donio profit.</s>

<s>Uloge</s>

<s>Elliott Gould ...</s><s>Harry Bailey
 Candice Bergen ...</s><s>Jan
 Jeff Corey ...</s><s>Dr. Edward Willhunt
 Max Julien ...</s><s>Ellis
 Cecil Kellaway ...</s><s>Dr. Kasper
 Jon Lormer ...</s><s>Vandenburg
 Leonard Stone ...</s><s>Lysander
 William Bramley ...</s><s>Wade Linden
 Jeannie Berlin ...</s><s>Judy
 John Rubinstein ...</s><s>Herbert
 Richard Anders ...</s><s>Dr. Greengrass
 Brenda Sykes ...</s><s>Luan
 Jenny Sullivan ...</s><s>Sheila
 Gregory Sierra ...</s><s>Garcia
 Billie Bird ...</s><s>Stanodavka
 Harrison Ford ...</s><s>Jake
 Robert F. Lyons ...</s><s>Nick
 Elizabeth Lane ...</s><s>Alice Linden
 Hilary Thompson ...</s><s>Cynthia
 Irene Tedrow ...</s><s>Mrs.</s><s>Stebbins</s>

<s>Izvori</s>

<s>Vanjske veze</s>

<s>Američki filmovi
Dramski filmovi
Filmske komedije</s>

